ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ Ո Ւ Մ

----------- 2019 թվականի N-----Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

*«Հայաստանի Հանրապետության բյուջետային համակարգի մասին» Հայաստանի Հանրապետության օրենքի 19-րդ հոդվածի 3-րդ կետի և 23-րդ հոդվածի 3-րդ մասին համապատասխան* Հայաստանի Հանրապետության կառավարությունը որոշում է.

1. «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքի թիվ 1 հավելվածում կատարել վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» ՀՀ կառավարության N 1515-Ն որոշման N 3, 4, 5 ու 11 հավելվածներում կատարել լրացումներ և փոփոխություններ` համաձայն NN 1, 2, 3, 4, 5, 6 հավելվածների:

2. Հայաստանի Հանրապետության կրթության և գիտության նախարարին` Քո արվեստը դպրոցում» ծրագրի իրականացման համար 10591.7 հազար դրամ գումարը տրամադրել «Երևանի երաժշտական թիվ 13 հատուկ դպրոց» պետական ոչ առևտրային կազմակերպությանը նվիրաբերության պայմանագրի հիման վրա (բյուջետային ծախսերի տնտեսագիտական դասակարգման «Ընթացիկ դրամաշնորհներ պետական և համանյքային ոչ առևտրային կազմակերպություններին» հոդվածով) :

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

**Իրավական ակտի անհրաժեշտությունը (նպատակը).**

Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ լրացումներ և փոփոխություններ կատարելու մասին Հայաստանի Հանրապետության կառավարության որոշման նախագիծը բխում է Քո արվեստը դպրոցում ծրագիրը լիարժեք ավարտին հասցնելու անհրաժեշտությունից:

Ը**նթացիկ իրավիճակը և խնդիրները.**

ՀՀ կրթության և գիտության ու ՀՀ մշակույթի նախարարությունների կողմից համատեղ Քո արվեստը դպրոցում ծրագրի իրականացման համար ՀՀ կառավարության 2018 թվականի դեկտեմբերի 13-ի «Հայաստանի Հանրապետության 2018 թվականի պետական բյուջեում վերաբաշխում Հայաստանի Հանրապետության կառավարության 2017 թվականի դեկտեմբերի 28-ի թիվ 1717-Ն որոշման մեջ փոփոխություններ և լրացումներ կատարելու և Հայաստանի Հանրապետության կրթության և գիտության նախարարությանը գումար հատկացնելու մասին թիվ 1441-Ն որոշմամբ հատկացվել էր 50000.0 հազար դրամ, որով նախատեսված էր՝ ծրագրի մասնակից յուրաքանչյուր մշակութային գործչին վճարել 1000.0 հազար դրամ գումար (յուրաքանչյուր մշակութային գործիչ 1000.0 հազար դրամի շրջանակներում պետք է այցելի թվով 30 ուսումնական հաստատություն ՀՀ ողջ տարածքում, յուրաքանրյուր մարզում 3-ական դպրոց: Մեկ ուսումնական հաստատություն այցելուցյան գումարը կազմում է 33.3 հազար դրամ՝ գումարը իր մեջ ներառում է ճանապարածախս, կտավների, մոլբերտների, երաժշտական գործիքների և այլ անհրածեշտ պարագաների տեղափոխության ծախսեր, օրապահիկ, գիշերակացի համար գումար և վարձատրություն), որի մեջ չէին հաշվարկվել հարկերը և տուրքերը: Հարկային պարտավորությունները կատարելու համար անհրաժեշտ է ևս 10591.7 հազար դրամ գումար: Այն մշակութային գործիչները, որոնք ծնվել են մինչև 1974 թվականը, անհրաժեշտ է վճարել յուրաքանչյուրին 1370.834 հազար դրամ /գումարի հաշվարկի մեջ ներառված է՝ 1.0 հազարական դրամ դրոշմանիշային վճարը, եկամտային հարկը/, իսկ այն մշակութային գործիչները, որոնք ծնվել են 1974 թվականից հետո՝ յուրաքանչյուրին 1405.555 հազար դրամ /գումարի հաշվարկի մեջ ներառված է՝ 1.0 հազարական դրամ դրոշմանիշային վճարը, եկամտային հարկը և կուտակային կենսաթոշակային համակարգի պարտադիր բաղադրիչը/: Այսօրվա դրությամբ ծրագրին մասնակցում են ընդամենը 43 մշակութային գործիչ, որից 10-ը ծնվել է մինչև 1974 թվականը և 33-ը՝ 1974 թվականից հետո: Ծրագիրն ավարտին հասցնելու համար անհրաժեշտ գումարը կազմում է 60591.7 հազար դրամ, որից 43000.0 հազար դրամը կվճարվի ծրագրի մասնակից մշակութային գործիչներին, 17091.7 հազար դրամ գումարը կկազմի հարկերը և տուրքերը, 500.0 հազար դրամ գումարն էլ նախատեսվում է վճարել «Երևանի երաժշտական թիվ 13 հատուկ դպրոց» պետական ոչ առևտրային կազմակերպությանը միջոցառումները կազմակերպելու համար:

Քո արվեստը դպրոցում ծրագիրը լիարժեք ավարտին հասցնելու համար նախարարությունն առաջարկում է 10591.7 հազար դրամը հատկացնել 2019 թվականի ՀՀ պետական բյուջեի ՀՀ կրթության և գիտության նախարարության «Կրթության որակի ապահովում» (ծրագիր` 1192, միջոցառում` 11017) ծրագրով նախատեսված միջոցների հաշվին :

**Կարգավորման նպատակը և բնույթը.**

Ներկայացված նախագծով նախատեսվում է ՀՀ 2019 թվականի պետական բյուջեի «Կրթության և գիտության ոլորտի այլ միջոցառումներ» (ծրագիր` 1192, միջոցառում` 11017) ծրագրով նախատեսված միջոցներից 10591.7 հազար դրամ գումարը տրամադրել «Երևանի երաժշտական թիվ 13 հատուկ դպրոց» պետական ոչ առևտրային կազմակերպությանը նվիրաբերության պայմանագրի հիման վրա «Ընթացիկ դրամաշնորհներ պետական և համանյքային ոչ առևտրային կազմակերպություններին» հոդվածով) Քո արվեստը դպրոցում» ծրագիրը լիարժեք ավարտին հասցնելու համար, քանի որ ՀՀ կառավարության 2018 թվականի դեկտեմբերի 13-ի «Հայաստանի Հանրապետության 2018 թվականի պետական բյուջեում վերաբաշխում Հայաստանի Հանրապետության կառավարության 2017 թվականի դեկտեմբերի 28-ի թիվ 1717-Ն որոշման մեջ փոփոխություններ և լրացումներ կատարելու և Հայաստանի Հանրապետության կրթության և գիտության նախարարությանը գումար հատկացնելու մասին թիվ 1441-Ն որոշմամբ ծրագրի իրականացման համար նախատեսված գումարը տրամադրվել է «Երևանի երաժշտական թիվ 13 հատուկ դպրոց» պետական ոչ առևտրային կազմակերպությանը և ծրագիրը արդեն իսկ մեկնարկել է: 2018 թվականի ծրագրի իրականացման համար «Երևանի երաժշտական թիվ 13 հատուկ դպրոց» պետական ոչ առևտրային կազմակերպությանը ընտրվել է ելնելով այն հանգամանքից, որ դպրոցը ունի մշակութային ուղվածություն :

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության և գիտության նախարարության աշխատակիցները:

**Իրավական ակտի կիրարկման դեպքում ակնկալվող արդյունքը.**

Հայաստանի Հանրապետության կառավարության սույն որոշման նախագծի ընդունման արդյունքում դպրոցահասակ երեխաներին հնարավորություն կտրվի շփվելու դասական արվեստի հետ, կձևավորվի ավելի զարգացած և առաջադեմ, գեղարվեստորեն կրթված հասարակություն։

**Այլ տեղեկություններ.**

Չկան:

Տ Ե Ղ Ե Կ Ա Ն Ք

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ լրացումներ և փոփոխություններ կատարելու մասին Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:

Տ Ե Ղ Ե Կ Ա Ն Ք

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

3. Այլ տեղեկություններ.

Չկան:

ԱՄՓՈՓԱԹԵՐԹ

Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ լրացումներ և փոփոխություններ կատարելու մասին Հայաստանի Հանրապետության կառավարության որոշման նախագծի վերաբերյալ ներկայացված դիտողությունների և առաջարկությունների վերաբերյալ:

|  |  |  |  |
| --- | --- | --- | --- |
| Առարկության,  առաջարկության հեղինակը,  գրության ստացման ամսաթիվը,  գրության համարը | Առարկության,  առաջարկության բովանդակությունը | Եզրակացություն | Կատարված փոփոխությունները |
| 1 | 2 | 3 | 4 |
| ՀՀ արդարադատության նախարարություն  29.03.2019թ  թիվ 01/14/6791-19 գրություն | Նախագծի վերնագրում «կատարելու» բառից հետո լրացնել «և գումար հատկացնելու մասին» բառերը: | Ընդունված չէ: | 1. Նախագծից հանվել է 2-րդ կետը՝ ՀՀ կրթության և գիտության ու ՀՀ մշակույթի նախարարությունների կողմից համատեղ մեկնարկած Քո արվեստը դպրոցում» ծրագիրը լիարժեք ավարտին հասցնելու նպատակով 2019 թվականի Հայաստանի Հանրապետության կրթության և գիտության նախարարության տրամադրել 10591.7 հազար դրամ գումար (բյուջետային ծախսերի տնտեսագիտական դասակարգման «Ընթացիկ դրամաշնորհներ պետական և համանյքային ոչ առևտրային կազմակերպություններին» հոդվածով) և ըստ այդմ առաջարկվող փոփոխությունը վերանագրում չի կատարվում: |
| ՀՀ ֆինանսների նախարարություն  26.03.2019թ  թիվ 01/8-3/4554-19 գրություն: | Նախագիծը խմբագրել և միջոցառումն իրականացնել միայն մրցույթի արդյունքում հաղթող կազմակերպության միջոցով, քանի որ Նախագծով հիմնավորված չէ, թե ինչու պետք է ծրագիրը իրականացնի «Երևանի երաժշտական թիվ 13 հատուկ դպրոց» ՊՈԱԿ-ը և ոչ թե մրցույթի արդյունքում հաղթող կազմակերպությունը:  Ներկայացնել մշակութային գործիչների վճարման համար նախատեսված 1,0 մլն դրամի հիմնավորումները և դրա մեջ ներառված ծախսերի հաշվարկները:  Ներկայացնել Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման N3 հավելվածում կատարվող փոփոխությունները և լրացումները:  Ճշտել Նախագծի NN1,2,3,4 և 5-րդ հավելվածների և տեղեկանք-հիմնավորման «Ընթացիկ իրավիճակը և խնդիրները» մասի հաշվարկներում առկա անհամապատասխանությունը: | Ընդունված չէ:  Ընդունված չէ:  Ընդունված է:  Ընդունված է: | ՀՀ կառավարության 2018 թվականի դեկտեմբերի 13-ի թիվ 1441-Ն որոշման 3-րդ կետի համաձայն ՀՀ ԿԳ նախարարությանը հատկացված 50000.0 հազար դրամը տրամադրվել է «Երևանի երաժշտական թիվ 13 հատուկ դպրոց» ՊՈԱԿ-ին ծրագիրն իրականացնելու համար:  Ներկայացված հաշվարկ հիմնավորումից հստակ երևում է, որ ավելացվող գումարը վերաբերվում է առաջացաց հարկային պարտավորություններին, իսկ 1000.0 հազար դրամի շրջանակներում մշակութային գործիչը պետք է այցելի 30 կրթօջախ և ներկայացնի իր արվեստը:  Փոփոխությունը կատարված է:  Փոփոխությունը կատարված է: |